Ymgais olaf gan Blaid Cymru i achub y grant gwisg ysgol - Plaid Cymru
Ymgais olaf gan Blaid Cymru i achub y grant gwisg ysgol
Postiwyd ar April 25 2018, 12:34 yh
Mae Plaid Cymru wedi gwneud ymdrech olaf i arbed y grant gwisg ysgol rhag cael ei dorri gan Lywodraeth Cymru trwy orfodi pleidlais yn y Cynulliad Cenedlaethol.
Cynhaliwyd dadl dan arweiniad Plaid Cymru yn y Senedd ddydd Mercher gan orffen mewn pleidlais oedd yn galw ar Lywodraeth Lafur Cymru i adfer y grant gwisg ysgol.
Methodd y bleidlais 26 i 29 heb unrhyw ymataliadau.
Wrth siarad yn y siambr, meddai Leanne Wood AC, arweinydd Plaid Cymru,
"Mae miloedd o blant wedi elwa o'r grant gwisg ysgol - sydd werth £700,000. Pan mae traean o'n plant ni yn byw mewn tlodi, mae toriadau buddion yn dal i ostwng ar y tlotaf a'r banciau bwyd ar y cynnydd. Roedd y penderfyniad i dorri'r grant hwn yn anhygoel. "Rydw i am ofyn i'r Gweinidog unwaith eto, beth oedd yn ei ysgogi i dorri'r grant yn y lle cyntaf? Pa asesiad effaith a wnaeth hi a phwy yr ymgynghorwyd â hi?"
Ychwanegodd Llyr Gruffydd AC a ysgrifennydd cabinet cysgodol dros addysg a dysgu gydol oes,
"Rwyf yn synnu o weld fod y llywodraeth Lafur hon wedi torri'r grant gwisg ysgol - mae'n cynnig cefnogaeth hanfodol i lawer o deuluoedd tlotaf Cymru ac roedd o fudd i 5,500 o deuluoedd yn ystod llynedd yn unig. Mae'n cael ei gwerthfawrog gan yr awdurdodau lleol, ysgolion, athrawon ac undebau athrawon, rhieni a phlant. Mae cwestiynu ei hangen yn ffôl. Mae'n drueni bod llywodraeth dan arweiniad Llafur yn torri cefnogaeth i'r rhai tlotaf ein cymdeithas a hynny ar adeg lle mae angen cefnogaeth fwy nag erioed. Gyda llywodraeth Geidwadol y DU yn torri'r wladwriaeth les a gyda chostau byw ar gynnydd, dyma'r peth olaf y byddwn i'n ei ddisgwyl gan Lafur."
Mynegodd nifer o Aelodau'r Cynulliad bryder am y toriad i'r grant gwisg ysgol ar 17 Ebrill yn ystod y sesiwn lawn gyntaf ers i'r toriad gael ei gyhoeddi yn ystod toriad y Pasg, gan gynnwys aelodau meinciau cefn y Blaid Lafur, Lynne Neagle, Mike Hedges a Darren Millar.
Cafodd gwelliant yn nodi bwriad Llywodraeth Cymru i ddisodli'r grant gyda pholisi arall ei basio yn ddiweddarach ond beirniadwyd hynny am fod yn ddiffygiol.
Yn dilyn y bleidlais, meddai Leanne Wood,
"Dywedodd Llywodraeth Cymru eu bod yn bwriadu cyflwyno grant newydd a gwell, ond roedd hynny dim ond yn dilyn adborth negyddol a phwysau gwleidyddol. Ni soniwyd am grant newydd pan adroddwyd am y toriad yn gyntaf.
Nid ydym wedi derbyn tystiolaeth bod Llywodraeth Cymru wedi ystyried yn ddigonol yr effaith y bydd penderfyniadau hyn yn ei gael ar blant. Dylid asesu penderfyniadau ynghylch plant a phobl ifanc a sefydlu strategaeth i atal tlodi plant. Dylid mesur penderfyniadau cyllidebol yn erbyn y strategaeth hon. Mae'r penderfyniad hwn id ddisodli'r grant yn ymosodiad ar bobl tlotaf cymdeithas.
Bydd Plaid Cymru yn parhau i ymgyrchu i sicrhau bod cefnogaeth i brynu gwisgoedd ysgol ar gael i rhai o deuluoedd tlotaf Cymru."